
Rīgā 2024. gada 5. martā (prot. Nr. 10 10. §)
Grozījumi Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība"
Izdoti saskaņā ar Imigrācijas likuma 3. panta trešo daļu un 13. panta pirmo daļu
· Izdarīt Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība" (Latvijas Vēstnesis, 2010, 100. nr.; 2011, 19. nr.; 2012, 70. nr.; 2016, 149. nr.; 2019, 258. nr.; 2022, 238. nr.; 2023, 247. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Imigrācijas likuma 3. panta trešo daļu un 13. panta pirmo daļu".
· 2. Izteikt 9.2.12. apakšpunktu šādā redakcijā:
· "9.2.12. apliecinājums, ka sezonas darbinieka uzaicināšanas gadījumā viņa paredzamā dzīvesvieta atbilst normatīvajiem aktiem, kas nosaka prasības dzīvojamām telpām, un, ja sezonas darbiniekam dzīvesvietu nodrošina darba devējs vai tā tiek nodrošināta ar darba devēja starpniecību, īres maksa par mājokli nebūs pārmērīgi liela salīdzinājumā ar sezonas darbinieka neto darba samaksu un mājokļa kvalitāti, kā arī tā netiks automātiski ieturēta no sezonas darbinieka darba samaksas un sezonas darbiniekam tiks izsniegts īres līgums vai īres līgumam līdzvērtīgs dokuments, kurā skaidri izklāstīti mājokļa īres nosacījumi;".
· 3. Papildināt ar 9.2.1 apakšpunktu šādā redakcijā:
· "9.2.1 iesniedz īres līguma vai tā projekta kopiju, ja sezonas darbiniekam dzīvesvietu nodrošina darba devējs vai tā tiek nodrošināta ar darba devēja starpniecību. "
· 4. Svītrot 10.1 punktu.
· 5. Izteikt 14. punktu šādā redakcijā:
· "14. Ja vīzā norādītā termiņa ietvaros mainās ar ārzemnieka nodarbināšanu saistītie nosacījumi, kas bijuši par pamatu ielūguma apstiprināšanai (piemēram, mainās darba devējs, profesija, amats), nepieciešams jauns ielūgums. Sezonas darbinieka dzīvesvietas maiņas gadījumā darba devējs triju darbdienu laikā par to informē pārvaldi."
· 6. Izteikt 22. punktu šādā redakcijā:
· "22. Pārvaldes amatpersona lēmumu par ielūguma apstiprināšanu pieņem divu darbdienu laikā vai, ja ielūguma pieprasījums saistīts ar ārzemnieka nodarbinātību Latvijas Republikā, – piecu darbdienu laikā pēc ielūguma apstiprināšanai nepieciešamo dokumentu saņemšanas. Ja lēmuma pieņemšanai nepieciešama papildu pārbaude, amatpersona par to informē uzaicinātāju un lēmumu pieņem 10 darbdienu laikā. Ielūguma pieprasījumu sezonas darbiniekam, kam pēdējo piecu gadu laikā pirms pieprasījuma iesniegšanas jau bijusi izsniegta vīza sezonas darba veikšanai, izskata divu darbdienu laikā."

